

На основу чланова 92, 93 и 94 Статута школе  Школски одбор Основне школе  „Душан Јерковић” из Ужица, на седници одржаној 15.02.2023. године,  донео је 

ПРАВИЛНИК  О  ПРОГЛАШЕЊУ  ЂАКА  ГЕНЕРАЦИЈЕ

    ОПШТЕ  ОДРЕДБЕ

Члан 1 


Овим Правилником утврђују се критеријуми, услови и поступак за проглашавање ђака генерације као и органи који учествују у поступку проглашавања ђака генерације.

Члан 2



Ђака генерације проглашава Наставничко веће.



За ђака генерације се може прогласити само један ученик из реда носилаца дипломе „Вук Караџић”.
Члан 3



Одељењска већа 8-их разреда предлажу Наставничком већу кандидате за ђака генерације.

Члан 4



Предлоге одељењских већа разматра Комисија за избор ђака генерације која је саветодавни орган Наставничког већа.



Комисију из става 1 овог члана чине педагог школе, помоћник директора, руководилац већа 8-их разреда и још један члан из Одељењског већа којег изабере Одељењско веће.


Задатак ове Комисије је да од предложених кандидата Наставничком већу предложи једног ученика за ђака генерације.



Комисија доноси одлуку сабирањем бодова предложених кандидата и Наставничком већу предлаже ученика са највећим бројем бодова.
Члан 5



Рангирање кандидата Комисија врши на основу бодовања постигнућа кандидата на следећи начин:


Такмичења у организацији Министарства просвете  и такмичење Смотра рецитатора (бодовање се врши од III до VIII разреда):
	
	општинско
	окружно
	републичко

	   I  место
	3 бода
	6 бодова
	9 бодова

	  II  место
	2 бода
	5 бодова
	8 бодова

	 III  место
	1 бод
	4 бода
	7 бодова



Такмичења у индивидуалним спортовима у организацији Министарства просвете (бодују се спортови за које у школи постоје организоване секције од V до VIII разреда):
	
	републичко такмичење

	  I  место
	4 бода

	 II  место
	3 бода

	III  место
	2 бода


Такмичења у екипним спортовима у организацији Министарства просвете (бодују се спортови за које у школи постоје организоване секције од V до VIII разреда):

	
	републичко такмичење

	  I  место
	3 бода

	 II  место
	2 бода

	III  место
	1 бода


Члан 6.

Уколико кандидати буду изједначени по укупном броју бодова, бодоваће се успех на полугодишту):
5.0     -       5 бодова

4.91 – 4.99            -       4 бода

4.81 – 4.90            -       3 бода

4.71 – 4.80            -       2 бода

4.61 – 4.70            -       1 бод

Члан 7.


Уколико Комисија не поднесе ниједан предлог, ђака генерације ће Наставничком већу предложити директор школе.

Члан 8


Ученику који је проглашен за ђака генерације као награда додељују се књиге и диплома „Ђак генерације”.
    ПРЕЛАЗНЕ  И  ЗАВРШНЕ  ОДРЕДБЕ

Члан 9


Измене и допуне овог Правилника, у случају потребе, даје доносилац Правилника.

Члан 10


Овај Правилник ступа на снагу осмог дана од дана објављивања на огласној табли школе.

                                                               Председник  школског  одбора 

                                             Горан  Максимовић                                                                  

